એક નાનકડા આઈડિયાએ એન્જિનિયર યુવાની લાઈફ બદલી નાખી છે. જિલ્લા મત્સ્ય ઉદ્યોગમાં માછલી ઉછેરની માહિતી માટે પહોંચેલા વિનોદને કોઈએ સૂચવ્યું કે તારી પાસે છે એટલી નાની જગ્યામાં માછલી ઉછેર કરી શકાય નહીં. હા પણ આટલી જગ્યામાં મોતી ઉગાવી શકાય છે. બસ પછી શું મોતીની ખેતીના આઇડિયા વિનોદને ગમી ગયો અને તેણે પોતાની એન્જિનિયર તરીકેની જોબ છોડી દીધી. મોતીની ખેતી માટે ટ્રેનિંગ લેવા તે પહોંચી ગયો ભુવનેશ્વર. આજે તે ગુડગાંવ ખાતે આ ખેતી દ્વારા વર્ષેદહાડે લાખો રુપિયા કમાઈ રહ્યો છે. સાથે જ બીજા પણ ખેડુતોને ટ્રેનિંગ આપી રહ્યો છે.